Κριστίν (ταινία, 1983)

Το Κριστίν (αγγλικά: Christine) είναι αμερικανική κινηματογραφική υπερφυσική ταινία τρόμου του 1983, σε σκηνοθεσία Τζον Κάρπεντερ. Πρωταγωνιστούν οι Κιθ Γκόρντον, Τζον Στόκγουελ, Αλεξάντρα Πολ, Ρόμπερτ Πρόσκι και Χάρι Ντιν Στάντον. Στην ταινία έπαιξαν επίσης οι Ρόμπερτ Μπλόσομ και Κέλι Πρέστον. Το σενάριο έγραψε ο Μπιλ Φίλιπς και είναι βασισμένο στο ομώνυμο μυθιστόρημα του Στίβεν Κινγκ.

 Υπόθεση 
Η υπόθεση διαδραματίζεται το έτος 1978, όταν ο σπασίκλας έφηβος Άρνολντ Κάνινγκαμ (Κιθ Γκόρντον) αγοράζει μια ερειπωμένη κόκκινη και λευκή Plymouth Fury της σεζόν (model year, έτος μοντέλου) του 1958 (στην ταινία αναφέρεται ότι παρήχθη τον Σεπτέμβριο του 1957) με το όνομα «Κριστίν». Γοητευμένος από το κλασικό όχημα, αρχίζει να το επισκευάζει, ώσπου το κάνει σαν καινούργιο. Όμως το αυτοκίνητο είναι «ζωντανό» και θα αρχίσει να επιτίθεται και να σκοτώνει οποιονδήποτε θεωρεί απειλή για αυτήν και τον ιδιοκτήτη της.

 Ηθοποιοί και Χαρακτήρες 
 Κιθ Γκόρντον, στο ρόλο του Άρνολντ Κάννινγκαμ
 Τζον Στόκγουελ, στο ρόλο του Ντένις Γκίλντερ
 Αλεξάνδρα Πωλ, στο ρόλο της Λι Κάμποτ
 Ρόμπερτ Πρόσκι, στο ρόλο του Γουίλ Νταρνέλ
 Χάρι Ντιν Στάντον, στο ρόλο του ντετέκτιβ Ρούντολφ Τζίνκινς
 Κριστίν Μπέλφορτ, στο ρόλο της Ρεγκίνα Κάννινγκαμ
 Ρόμπερτς Μπλόσομ, στο ρόλο του Τζορτζ Λε Μπέι
 Κέλι Πρέστον, στο ρόλο της Ροζάν

 Παραγωγή 
 Πρώτα στάδια και σενάριο 
Ο παραγωγός Ρίτσαρντ Κόμπριτζ ήταν επίσης παραγωγός στη μίνι σειρά Salem's Lot, που βασίστηκε επίσης σε μυθιστόρημα του Στίβεν Κινγκ. Μέσω της παραγωγής της σειράς, ο Κόμπριτζ γνωρίστηκε με τον Κινγκ, ο οποίος του έδωσε χειρόγραφα δυο μυθιστορημάτων του, Κούτζο και Κριστίν. Ο Κόμπριτζ αγόρασε τα δικαιώματα για το Κριστίν αφού τον έλκυσε η «γιορτή εμμονής της Αμερικής με το αυτοκίνητο».

 Κάστινγκ 
Αρχικά η Μπρουκ Σιλντς ήτανε να παίξει τη Λι Κάμποτ, λόγω της δημοσιότητάς της μετά την κυκλοφορία της ταινίας Η γαλάζια λίμνη. Ο Σκοτ Μπάιο προοριζόταν επίσης για να παίξει τον Άρνολντ Κάννινγκαμ. Οι κινηματογραφιστές αρνήθηκαν την πρόταση να βάλουν νέους και σχετικά άγνωστους ηθοποιούς στην ταινία. Ο Κέβιν Μπέικον θα έπαιζε το ρόλο του Άρνολντ, αλλά τελικώς προτίμησε να παίξει στο Footloose του 1984. Ο Κάρπεντερ τελικά έβαλε στο ρόλο του Άρνολντ τον Κιθ Γκόρντον μετά από μια οντισιόν στη Νέα Υόρκη. Ο Γκόρντον είχε αρκετή εμπειρία στις ταινίες, αφού δούλευε σε θέατρο. Ο Τζον Στόκγουελ μπήκε στην ταινία μετά από μια οντισιόν στο Λος Άντζελες.

Η δεκαεννιά ετών τότε Αλεξάντρα Πολ μπήκε στην ταινία μετά από μια οντισιόν στη Νέα Υόρκη. Σύμφωνα με τον Κάρπεντερ, η Πολ ήταν μια ανεκπαίδευτη νεαρή ηθοποιός εκείνη την εποχή, αλλά ήταν ότι πρέπει για να παίξει τον ρόλο της Λι, όπως τόνισε. Η ίδια η Πολ είπε ότι δεν είχε διαβάσει κανένα από τα βιβλία του Κινγκ, ούτε είχε δει τις ταινίες του Τζον Κάρπεντερ και δεν είχε διαβάσει το μυθιστόρημα κατά την προετοιμασία.

 Γυρίσματα 

Το Κριστίν γυρίστηκε σε μεγαλύτερο βαθμό στο Λος Άντζελες της Καλιφόρνιας, ενώ το γκαράζ του Νταρνέλ βρισκόταν στη Σάντα Κλαρίτα. Τα γυρίσματα ξεκίνησαν τον Απρίλιο του 1983, μόλις λίγες μέρες μετά την κυκλοφορία του μυθιστορήματος του Κινγκ. Οι δύσκολες σκηνές της ταινίας ολοκληρώθηκαν από τον κασκαντέρ Τέρι Λέοναρντ, ο οποίος ήταν πίσω από το τιμόνι στις σκηνές που το αυτοκίνητο έτρεχε με υψηλή ταχύτητα ή στη σκηνή που το αυτοκίνητο διασχίζει τον αυτοκινητόδρομο καλυμμένο στις φλόγες. Κατά τη διάρκεια αυτής της σκηνής, ο Τέρι Λέοναρντ φορούσε ένα κοστούμι πυροσβέστη με ύφασμα Nomex και με αναπνευστική συσκευή.

 Box Office 
 Προϋπολογισμός: 9.700.000 δολάρια
 Πρεμιέρα (άνοιγμα τριημέρου): 3.408.000 δολάρια
 Εισπράξεις στην Αμερική: 21.200.000 δολάρια

 Υποδοχή 
Η ταινία έλαβε θετικές με μικτές κριτικές από το κοινό και πλέον θεωρείται καλτ ταινία και κλασική. Στο IMDb κρατάει μια βαθμολογία των 6,6/10. Στο Rotten Tomatoes έχει μια βαθμολογία των 67% βασισμένη σε 24 κριτικές.

 Κυκλοφορία 
Η ταινία κυκλοφόρησε σε βιντεοκασέτα από την Columbia Pictures, και αργότερα σε ειδική έκδοση DVD το 2004. Στις 12 Μαρτίου 2013 η Twillight Time Video κυκλοφόρησε την ταινία σε Blu-ray για πρώτη φορά σε περιορισμένη έκδοση, με μόλις 3.000 αριθμημένα αντίτυπα. Στις 29 Σεπτεμβρίου 2015 η Sony Pictures κυκλοφόρησε ξανά την ταινία σε Blu-ray.

 Βιβλιογραφία 




 Εξωτερικοί σύνδεσμοι 

 Παρουσίαση της ταινίας στο horrormovies.gr

Κατηγορία:Αμερικανικές ταινίες της δεκαετίας 1980
Κατηγορία:Ταινίες τρόμου
Κατηγορία:Ταινίες του 1983
Κατηγορία:Αγγλόφωνες ταινίες
Κατηγορία:Αισθηματικές θρίλερ ταινίες
Κατηγορία:Ταινίες σε σκηνοθεσία Τζον Κάρπεντερ
Κατηγορία:Αμερικανικές εφηβικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Αισθηματικές ταινίες τρόμου
Κατηγορία:Αμερικανικές θρίλερ ταινίες μυστηρίου
Κατηγορία:Ταινίες τοποθετημένες στο Ντιτρόιτ